Маман

Маман (1999) је скултпура француско-америчке уметнице Луизе Буржоа (Louise Bougeois). Направљена је од бронзе, мермера и нерђајућег челика. Представља једног из серије од шест џиновских паукова које је створила 1990-тих година двадесетог века и различите верзије скулптуре налази се на неколико локација у свету. Паука је Буржоа први пут замислила 1947. године као мали цртеж тушем и угљем, а касније се надоградио кроз бронзану скулптуру „Паук“ (1996). Назив дела Маман потиче од француске речи за мајку (слично мумији или мама ). Скулптура је део инаугуралне наруџбине за Јунилевер серија (2000), у Турбинској дворани лондонског музеја Тејт Модерн. Оригинал је направљен од челика, са издањем од шест накнадних одливака у бронзи у ливници модерне уметности за изливање скулптуре коју је Буржоа изабрала због посебног угледа и рада ливнице. Опис скулптуре Скулптура приказује паука и једна је од највећих на свету, висока преко 3 метара а широка преко 5 метара. Један је од главних мотива у њеном уметничком стваралаштву. Паук има осам витких ногу, а свака нога се завршава оштрим врхом који чини два комада челика. Стоји усправно на четири ноге које проистичу из доњег дела тела, а две ноге су посебно наглашене и указују на људску фигуру. Тело виси високо изнад тла омогућавајући посматрачу да хода около и испод њега. У мрежи, која виси према посматрачу се налази 32 бела и сива мермерна јаја. Абдомен и грудни кош су направљени од полираног патинираног метала. Филозофија и значење скулптуре Скулптура женског паука са паучином симболизује снагу Буржоаине мајке са метафорама предења, ткања, неговања и заштите. Њена мајка, Жозефина је поправљала таписерије у очевој радионици за рестаурацију текстила у Паризу. Луиза Буржоа је објаснила ову скулптуру: "Паук је ода мојој мајци. Она је била моја најбоља пријатељица. Као паук, моја мајка је била ткач... била је веома способна. Била је интелигентна, стрпљива, корисна и разумна. Пауци су пријатељска створења која једу комарце. Знамо да комарци шире болести и да су зато непожељни. Дакле, пауци помажу и заштитници су, као и моја мајка." Када је Луиз имала двадесет једну годину, изгубила је мајку од непознате болести. Неколико дана након мајчине смрти, пред оцем, Луиз се бацила у реку Бјевр, а отац је пливао да је спаси. Локације на којима се налазе скулптуре Тејт Модерн, Велика Британија – Трајно откупљење скулптуре 2008. године сматра се једним од историјских тренутака галерије. Маман је први пут изложена у Турбинској дворани, а 2000. године је приказана испред галерије. Поново је изложена у Турбинској дворани у мају 2025. године, поводом 25. годишњице галерије. Национална галерија Канаде, Отава, Канада – Галерија је купила скулптуру 2004. године за 3,2 милиона долара, што је износило око трећине годишњег буџета галерије. Музеј Гугенхајм, Билбао, Шпанија Музеј уметности Мори, Токио, Јапан – Изложено у подножју куле Мори, испред музеја. Музеј америчке уметности Кристал Бриџис, Бентонвил, Арканзас, Сједињене Америчке Државе Лиум, Музеј уметности Самсунг, Сеул, Јужна Кореја Национални конгресни центар Катара, Доха, Катар Музеј савремене уметности Кемпер, Канзас Сити, Мисури, Сједињене Америчке Државе Галерија Референце Спољашње везе Maman spider sculpture debuts in Ottawa – CBC Archives (Broadcast: 10 May 2005) Video : "They climb it" – Vimeo Louise Bourgeois – Maman – National Gallery of Canada (videos)